જ્યારે મતદાનથી વંચિત બહાર રહેલા કેટલાક મતદારો અને બીજા તત્વોએ મતદાન મથકની બહાર હોબાળો મચાવ્યો હતો. હોબાળો મચતાં તોફાની ટોળાએ મેઘરજ મામલતદાર અને પોલીસની સરકારી ગાડી પર છુટા પથ્થરો માર્યા હતા. પથ્થરમારાને કારણે કેટલાક પોલીસ કર્મચારીઓને સામાન્ય ઇજાઓ પણ થઈ હતી. તેમજ ટોળામાં રહેલા કેટલાક ઈસમોને પણ ઇજાઓ થઈ હતી. ઘટનાની જાણ થતાં અરવલ્લી જિલ્લા એલસીબી, એસઓજી, ડીવાયએસપી તેમજ પીએસઆઇ સહિતની પોલીસ ઘટના સ્થળે દોડી આવી હતી અને મતદાન પૂર્ણ થયા બાદ ઇવીએમ સુરક્ષિત રીતે મામલતદાર કચેરીએ પહોંચાડી કોમ્બિંગ હાથ ધર્યું હતું અને ૩૫ અને ૨૦૦ ના ટોળા સહિત કુલ ૫૩૫ સામે ફરિયાદ નોંધી ૩૫ શખ્શોની અટકાયત કરી કાયદેસરની કાર્યવાહી હાથ ધરવામાં આવી છે.